
JUDEŢUL VRANCEA
CONSILIUL JUDEŢEAN     
             
HOTĂRÂREA nr. 223 
din 17 septembrie  2026

[bookmark: _Hlk57807445]privind: concesionarea prin licitație publică a suprafeței de 8455 mp teren și a construcțiilor C1 si C3  din imobilul  “Vila Rucăr”,  proprietate publică a județului Vrancea, cu destinația de turism și recreere, activități școlare/formare profesională

Consiliul Judeţean Vrancea, 
-văzând referatul Serviciului Administrare Patrimoniu                                                     înregistrat sub  nr. 201/26268 din 08.09.2026 privind concesionarea prin licitație publică a suprafeței de 8455 mp teren și a construcțiilor C1 si C3  din imobilul  “Vila Rucăr”,  proprietate publică a județului Vrancea, cu destinația de turism și recreere, activități școlare/formare profesională;
-având în vedere adresele Serviciului Public Județean Salvamont Vrancea nr. 875/ 15.09.2025, nr. 763/15.07.2025, nr. 201/8304/30.09.2025, nr. 53/19.01.2026, nr.131/19.02.2026  și nr. 137/10.02.2026;
- potrivit Hotărârii Consiliului Județean Vrancea nr. 48/21.06.2001 și  Hotărârii Consiliului Județean Vrancea nr. 60/18.03.2026;
- luând act de prevederile H.G. nr. 908/2002 privind atestarea domeniului public al Județului Vrancea, precum și al municipiilor, orașelor și comunelor din județul Vrancea și ale H.G. nr. 630/2010 pentru modificarea anexei nr. 1 la Hotărârea Guvernului nr. 908/2002 privind atestarea domeniului public al judeţului Vrancea, precum şi al municipiilor, oraşelor şi comunelor din judeţul Vrancea;
[bookmark: _Hlk185425714]- luând în considerare rapoartele de evaluare nr. 3/16.02.2026 și nr.11/23.03.2026, înregistrate la Consiliul Judeţean Vrancea sub nr. 201/3713/16.02.2026, respectiv nr. 201/3718/23.03.2026, întocmite de un evaluator autorizat C.I.F. 23092240;
-  ținând cont de adresa Agenției Naționale pentru Mediu Vrancea nr. 844/10.02.2026;
- față de adresa UAT - comuna Soveja  nr. 2002/16.04.2026 și Nota interna a Direcției Juridice și Administrație Publică nr.201/9799/17.04.2026;
- în conformitate cu art. 302-330 din O.U.G nr. 57/2019 privind Codul administrativ, cu modificările și completările ulterioare;
-luând act de raportul compartimentului de resort din cadrul Consiliului Județean Vrancea și de avizul comisiei de specialitate a Consiliului Județean Vrancea;  
- în baza prevederilor art. 173 alin.(1) lit.c) și alin.(4) lit.a) din O.U.G nr.57/2019 privind Codul administrativ, cu modificările și completările ulterioare;
 - în temeiul art. 196 alin.(1) lit.a) din O.U.G. nr.57/2019 privind Codul administrativ, cu modificările și completările ulterioare,



HOTĂRĂŞTE:

Art.1 (1) Concesionarea prin licitație publică a suprafeței de 8455 mp teren, situat în comuna Soveja, localitatea Dragosloveni tarla 1, parcelă 1 și construcțiile C1- “Vila Rucăr”, în suprafaţa construită la sol 271 mp, suprafaţă construită desfăşurată 542 mp regim înălţime P+1E și  C3- Clădire anexă-parter, suprafața construită la sol de 211 mp, suprafaţă construită desfăşurată 211 mp din care 69 mp terasă acoperită, regim de înalțime P,  înscrise în Cartea Funciară nr. 51737 Soveja, proprietatea publică a județului Vrancea, cu destinația de turism și recreere, activități școlare/formare profesională.
    (2) Accesul la imobil (dreptul de trecere) se va face pe calea de acces comună, având datele de identificare (coordonatele) din anexa nr. 2 la studiul de oportunitate.

Art.2.  (1) Se aprobă Studiul de oportunitate, documentația de atribuire, caietul de sarcini și modelul de contract pentru concesionarea prin licitație publică a imobilului descris la art.1, conform anexelor nr. 1, 3, 4 și 5 care fac parte integrantă din prezenta hotărâre.                                                                                                      
(2) Se aprobă durata de concesionare de 35 de ani, cu posibilitatea prelungirii prin hotărâre a Consiliului Județean Vrancea, prin acordul părților, încheiat în formă scrisă, sub condiția ca durata însumată să nu depășească 49 de ani.

Art.3 Se însușesc Rapoartele de evaluare, predate cu procesele verbale nr. 3/16.02.2026 și nr.11/23.03.2026, întocmite de evaluator autorizat ANEVAR, C.I.F. 23092240, înregistrate la Consiliul Judeţean Vrancea sub nr. 201/3713/16.02.2026, respectiv nr. 201/3718/23.03.2026, privind stabilirea nivelului minim al redevenței, prevăzute în anexa nr. 2, care face parte integrantă din prezenta hotărâre.

Art.4 (1) Se aproba nivelul minim al redevenței de pornire a licitației de 76.553 lei/an cu TVA.  
 (2) Redevenţa de concesiune va fi stabilită în urma licitaţiei organizată în conditiile O.U.G nr. 57/2019  privind Codul administrativ, cu modificările și completările ulterioare și constituie venit la bugetul județului Vrancea.

Art.5 Evaluarea ofertelor va fi realizată de o comisie de evaluare, desemnată prin Dispoziție a Președintelui Consiliului Județean Vrancea, compusă dintr-un număr impar de membri, care nu poate fi mai mic de 5.

Art.6  Se împuternicește Președintele Consiliului Județean Vrancea să semneze contractul de concesiune în forma prevăzută la art. 2, eventualele acte adiționale la acesta, precum și orice alte documente necesare în acest sens.

Art.7 Hotărârea Consiliului Judeţean Vrancea nr. 92/06.05.2026 își încetează aplicabilitatea.


Art.8 Prevederile prezentei hotărâri vor fi duse la îndeplinire de președintele Consiliului Judeţean Vrancea, prin aparatul de specialitate şi vor fi comunicate celor interesați de secretarul general al judeţului, prin Compartimentul Monitor Oficial Local, din cadrul Serviciului Juridic.


Preşedintele
Consiliului Judeţean Vrancea
Nicușor HALICI

                                        
                                                                                                            Contrasemnează,
                                                                                                Secretar general al judeţului
                                                                                                                Raluca Dan
